மலையாளிகள் மிகவும் நேசிக்கிறவர்களைத்தான் நிறையவே கிண்டல்செய்கிறார்கள். செம்பை கேரளத்தில் ஒரு பெரிய ஆளுமை. அவரை வழிபடுகிறார்கள். அதற்கு முக்கியமான சில காரணங்கள் உண்டு. ஒன்று, செம்பை முற்போக்கானவர். சாத்¢ மத ஆசாரங்களை பேணியவர் அல்ல.[ ஆனால் பலகாலம் ஸ்வாதி சங்கீத கல்லூரி முதல்வராக இருந்த செம்மங்குடி அப்படி அல்ல] அத்துடன் அவர் தன்னை அய்யராக, தமிழராக முன்வைக்கவில்லை [கெ.வி.நாராயண சாமி, பாலக்காட்டு மணி போல] அவர் தன்னை மலையாளியாகவே முன்வைத்தவர். இந்த இருகாரணத்தாலும் அவர் அங்கே அனைவராலும் விரும்பப்படக்கூடியவர். ஒரு கலாச்சாரச்சின்னம். குருவாயூரில் செம்பை சங்கீத உத்ஸவம் இன்று அவரை மெல்லமெல்ல ஒரு கடவுள் இடத்துக்குக் கொண்டுசெல்கிறது.